נספח להסכם עבודה מיום\_\_\_\_\_\_\_\_\_\_\_

שנערך ונחתם ב ביום בחודש

בין : , ח.פ. , מרחוב (״החברה״)

לבין: , ת.ז. , מרחוב (״העובד״)

הואיל ובין הצדדים נחתם הסכם עבודה ביום **(״הסכם העבודה״);**

והואיל החברה מעמידה לרשות העובד רכב לצורך עבודתו, בהתאם ובכפוף לתנאים אשר ייקבעו על ידי החברה [ ];

והואיל ולשם העמדת הרכב לעובד מתקשרת החברה בהסכם עם חברת ליסינג ונושאת בעלות הליסינג, והכל כמפורט להלן בהסכם זה ("הסכם");

לפיכך הוצהר והוסכם בין הצדדים כדלקמן:

1. החברה מעמידה לרשות העובד רכב מחברת ליסינג ונושאת בעלויות הליסינג, בכפוף להוראות הסכם זה.
2. העובד מתחייב למלא אחר כל הוראות נוהל השימוש ברכב של החברה, הוראות פוליסת הביטוח החלה על הרכב והוראות כל דין, כפי שיהיו מעת לעת.
3. מובהר בזאת כי החברה רשאית, בכל עת ועל פי שיקול דעתה הבלעדי, לשנות את האמור בנוהל השימוש ברכב הליסינג. נוסחו הנוכחי של נוהל השימוש ברכב (שהינו חלק בלתי נפרד מהמדריך לעובד החדש) מצ"ב **כנספח "א"** להסכם זה כחלק בלתי נפרד ממנו **("המדריך לעובד החדש").**
4. בכפוף להוראות הסכם זה לעיל, כל יתר תנאי הסכם ההעסקה של העובד ימשיכו לחול ללא שינוי.

**ולראיה באו הצדדים על החתום:**

 **\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

 **החברה העובד**

נספח ״א״- נוהל שימוש ברכבי חברה

א. הקצאת רכב

* 1. החברה תעמיד לרשות העובד רכב צמוד, לצרכי ביצוע תפקידו בחברה. העובד רשאי לבחור רכב מחברת הליסינג איתה החברה עובדת, ובלבד שיעמוד במסגרת עלות (עבור החברה) עד \_\_\_\_\_\_\_ ₪ לחודש (לא כולל מע"מ) ("**הסכום המוסכם**"). במידה והעובד מבקש רכב שעלותו גבוהה ממהסכום המוסכם כאמור, העובד ישא בעלויות החודשיות שמעבר לסכום המוסכם ועד \_\_\_\_\_\_ ש"ח (כולל רכיב המע"מ הלא מוכר) (""). התוספת תקוזז מהמשכורת החודשית. יובהר כי החברה אינה מתחייבת לספק לעובד רכב מדגם מסוים ("הקצאת הרכב").
	2. הרכב יישכר על-ידי החברה מחברת הליסינג איתה החברה התקשרה ("הרכב"), ויעמוד לרשות העובד החל מיום תחילת עבודתו בחברה, וזאת בכפוף לאמור בסעיף 3 להלן ("מועד העמדת הרכב") ובכפוף לזכאות לרכב.
	3. החברה מצהירה כי תעשה כל מאמץ סביר שיידרש ממנה על מנת להעמיד את הרכב לרשות העובד במועד הנקוב לעיל. יחד עם זאת, העובד מצהיר, כי ידוע לו שהמועד הסופי לקבלת הרכב תלוי בחברת הליסינג, ואינו בשליטת החברה.
	4. הרכב יימסר לעובד בכפוף להתחייבותו למלא אחר כל הוראות נוהל זה. החברה שומרת לעצמה את הזכות לשנות, לעדכן או לבטל בכל עת נוהל זה והנוהל המעודכן הוא שיחייב את העובד.
	5. מובהר בזאת כי החברה רשאית להורות לנהג פרטני להחזיר את הרכב לידי החברה אם הפר את סעיף 17 להלן, ולעובד לא תהא כל טענה בשל כך. בנסיבות אלה, יישא העובד בקנס בגין החזרה מוקדמת כמפורט בסעיף 35 להלן, וזאת מבלי לגרוע מכל סעד העומד לחברה כלפי העובד בנסיבות העניין.
	6. החברה שומרת לעצמה את הזכות לבטל או לשנות את הקצאת הרכב לעובד. הפיצוי מול חברת הליסינג ככל שיהיה יהא בכפוף לסעיף 34 להלן.

ב. כללי

* 1. העובד יישא באופן מלא ובלעדי בכל מס ותשלום חובה אשר יחולו בגין העמדת הרכב כמפורט בנוהל זה וכן בכל חבות שהחברה תידרש לשאת בה כתוצאה מנוהל זה ו/או מהסכם העבודה ו/או מהסכם הליסינג שנחתם בין העובד לבין החברה (שנוהל זה מצורף לו כנספח א') ו/או משימוש העובד ברכב, למעט כמפורט במפורש בנוהל זה.

כל סכום אותו יהיה חייב העובד לחברה לפי הסכם זה ו/או הסכם העבודה, יהווה חוב שחייב עובד למעבידו כמשמעותו בסעיף 20(ב2), סעיף 25(א)(6) וסעיף 25(ב) לחוק הגנת השכר, התשי"ח- 1958, והחברה תהיה רשאית לנכותו מכל סכום אשר יגיע לעובד ממנה.

* 1. כל תשלום שישולם לעובד בקשר עם העמדת הרכב לרשותו לא יהווה רכיב שכר לכל דבר ועניין, לרבות לעניין תשלום תנאים סוציאליים ובכלל זה, חישוב פיצויי פיטורים, ככל שהעובד יהיה זכאי להם.
	2. העובד יעמוד בכל התנאים הנקובים בפוליסות הביטוח החלות על הרכב. מבלי לגרוע מכלליות האמור לעיל, העובד לא יסיע ברכב מספר נוסעים גדול יותר מהמותר על פי חוק ועל פי פוליסת הביטוח.

ג. הנהגים ברכב

* 1. הרכב ישמש רק את העובד/ת ובני משפחה מדרגה ראשונה בלבד, וכן עובדי חברה אחרים, בהתאם לנהלי החברה ואישורה. מובהר כי כל בן משפחה מדרגה ראשונה כאמור יהא רשאי לנהוג ברכב, רק אם הוא עושה זאת ברשותו ובידיעתו של העובד, בעל רשיון נהיגה תקף, ופרטיו רשומים בחברה כנהג נוסף ברכב. במידה ובן המשפחה הינו נהג צעיר/חדש, חובה על העובד לדווח על כך לאחראי הרכבים בחברה. העובד ישא בתוספת עלות הביטוח לנהג החדש/צעיר.
	האמור בסעיף זה כפוף להוראות הדין ולהוראות פוליסת הביטוח החלה על הרכב.

ד. אחזקת הרכב

* 1. החברה תשא בהוצאות ההחזקה השוטפת של הרכב כאמור בהסכם הליסינג בין החברה לחברת הליסינג, לרבות דלק.

יובהר, כי עלות תשלום קנסות תעבורה ו/או דו׳׳חות חנייה תחול בלעדית על העובד. במקרה של קנסות ו/או דו״חות כאמור, אשר לא ישולמו על יד העובד ויגיעו אל חברה או כל קנס אחר שיוטל בגין אי תשלום הדו״ח (לרבות דמי טיפול שייגבו על ידי חברת הליסינג), החברה תהייה רשאית לשלם את הקנס כאמור ולקזז את הסכום מכל סכום שיגיע לעובד מהחברה.

* 1. העובד יהיה מוגבל בכמות הקילומטרים אותה יהיה רשאי לנסוע ברכב, בין הוא עצמו ובין אחר המורשה על ידו, עד 25,000 ק"מ בשנה **("מגבלת הקילומטרים"),** למעט בהינתן אישור מיוחד מהממונים על העובד.

בכל חריגה ממגבלת הקילומטרים יחויב העובד בתשלום נוסף בהתאם לתעריף בו חייבת החברה בהסכם עם חברת הליסינג, כפי שיהיה מעת לעת.

* 1. נתקלקל מד המרחק, יודיע על כך העובד לחברה מיידית ובכתב. לא הודיע העובד לחברה כאמור, או שלא הביא את הרכב לחברה לביצוע התיקון, יקבע השימוש ברכב בתקופה שבה היה מד המרחק מקולקל, על פי נהלי החברה, וקביעה זו תחייב את העובד כאילו נרשם המרחק במד המרחק.

העובד וכל אדם מטעמו לא יהיו רשאים לעשות שינוי ו/או טיפול כלשהו במד המרחק ו/או במד אוץ ו/או בכל רכיב אחר של מנגנונים אלה של הרכב.

* 1. טיפולים ברכב ייעשו רק על ידי החברה באמצעות חברת הליסינג ועל חשבונה. העובד מתחייב לתת את הרכב לטיפולים עפ׳׳י נהלי החברה. זכאות העובד לרכב חלופי תיקבע בהתאם לתנאי הסכם הליסינג שבין החברה וחברת הליסינג.
	2. מבלי לגרוע מהאמור לעיל, העובד מתחייב להודיע לחברה על הצורך בביצוע כל הטיפולים התקופתיים הדרושים לרכב לפי הוראות היצרן ולפי נהלי החברה. נגרם נזק כלשהו לרכב כתוצאה מאי ביצוע הטיפולים התקופתיים ו/או התיקונים הדרושים ובכל מקרה בו ירד ערך הרכב כתוצאה ממחדליו של העובד תהיה החברה זכאית לפיצוי מלא מאת העובד בגין נזקים ו/או ירידת ערך כזאת, הכל לפי קביעת שמאי רכב מוסמך אשר יבחר על ידי החברה ומבלי לגרוע משאר הסעדים המוקנים לחברה על פי כל דין.
	3. העובד מתחייב, כי בכל מקרה בו לא יהיה ברכב, ינעל אותו ויפעיל את מערכות ההגנה שברכב (מנעול, אזעקה וכיו״ב). העובד מצהיר, כי ידוע לו כי תוקף הכיסוי הביטוחי לרכב יכול להיות תלוי בקיום תנאי זה. מובהר כי העובד לא ישאיר את המפתחות באוטו, כשאינו נמצא בו, אף אם מדובר בפרק זמן קצר.

למען הסר ספק, מובהר כי חפצים (כולל מחשב נייד, מושבי תינוק וכדומה) אינם מכוסים בביטוח ואין להשאירם ברכב ללא פיקוח.

* 1. העובד רשאי להשתמש ברכב אך ורק לצרכים עסקיים של החברה ולצרכים פרטיים, ולא לכל מטרה אחרת. מבלי לפגוע בכלליות האמור לעיל, העובד מתחייב לעשות שימוש ברכב בהתאם להיתרים ולאיסורים המפורטים בפוליסת הביטוח של הרכב. להלן עיקרי האיסורים החלים על העובד ביחס לשימוש ברכב:
	2. העובד מתחייב לנהוג ברכב בזהירות, תוך החזקת רישיון נהיגה תקף ושמירה על כל חוקי התנועה.
	3. העובד מתחייב לשמור על הרכב בכל עת בחזקתו ו/או בשליטתו ו/או באחריותו כאילו היה שלו, בזהירות ובקפדנות.
	4. העובד לא יעשה שימוש ברכב כשהוא תחת השפעת סם ו/או משקה ו/או תרופה הפוגמים בתפקודו כנהג.
	5. העובד לא ינהג ברכב בדרכים שאינן מותאמות לנסיעת כלי רכב מהסוג האמור.
	6. העובד ישתמש ברכב לפי תנאי הסכם זה אך ורק בשטח מדינת ישראל והשטחים המותרים לנסיעת כלי רכב ישראלים. יחד עם זאת, העובד יהיה רשאי להוציא את הרכב לשטחי הרשות הפלשתינית או לשטחים המוחזקים על ידי צה׳׳ל ככל שהדבר יהיה מותר בהתאם לפוליסות הביטוח החלות על הרכב במועד הרלבנטי.
	7. חל איסור להשתמש ברכב למטרה של תחרות, התאמת מהירות, ניסוי יציבות ומבחן מהירות או אירוע ספורט מנועי כלשהם.
	8. חל איסור להשתמש ברכב לגרירה או דחיפה של כלי רכב אחר ו/או כל חפץ אחר.
	9. העובד יאפשר לחברה בכל זמן סביר לבדוק את הרכב, את מצבו, מסמכיו, החזקתו והשימוש בו, וזאת לאחר תיאום מראש. לשם הסרת ספק, הסמכות לקביעת תקינותו של הרכב תהא בידי גורם מוסמך אשר ימונה על ידי החברה.
	10. העובד מתחייב להשתמש בדלק ובתוסף הדלק המתאימים לסוג הרכב בהתאם להוראות היצרן.
	11. העובד מתחייב לדאוג לניקיונו, החיצוני והפנימי, של הרכב.

העובד רשאי לשטוף את הרכב עד פעם בחודש.העובד יגיש החשבונית בדו"ח ההוצאות החודשי וההחזר יועבר לחשבונו יחד עם העברת המשכורת החודשית.

* 1. עובדים המעוניינים להשתמש בכבישי אגרה (למעט כביש 6 שבו ניתן אישור נסיעה לכל העובדים) ימלאו טופס מתאים אצל אחראי הרכבים בחברה, אשר יבטיח כי החיוב בגין הנסיעה בכבישים אלו יחויב מחשבון החברה. העובד ישלם עבור כבישי אגרה בהתאם לנהלי החברה, אלא אם ממונה אישר אחרת.

בכל מקרה בו עובד החברה השתמש בכביש אגרה ללא תיאום מראש ובכתב עם החברה, החברה תחויב על ידי חברת הליסינג בקנס בגין כל שימוש כאמור. העובד יהיה חייב בתשלום כל קנס כאמור.

ה. שינויים ברכב

* 1. העובד לא יאפשר הדבקה, ציור, הטמעה או קביעת שלט או פרסום על הרכב, אלא אם החברה הורתה על הדבקת הפרסום.
	2. העובד מתחייב לא לבצע כל שינוי או תוספת ברכב, לרבות הוצאת כל אביזר ו/או מכשיר ו/או חלק מבלי לקבל את הסכמת החברה מראש ובכתב. למען הסר ספק מובהר בזאת, כי כל שינוי או תוספת לרכב אשר ייעשה על דעת העובד בלבד, אינו נכלל בפוליסת הביטוח של הרכב, והכל כמפורט בפוליסת הביטוח.
	3. אם העובד ביצע שינוי ו/או תוספת ו/או החלפה כאמור, ישלם העובד לחברה פיצוי בגין הנזק שנגרם לה. החברה תכריע בשאלה, אם נגרם נזק לחברה וכן בדבר שיעור הפיצוי, והכל בהתאם לשיקול דעתה. העובד מצהיר כי יקבל כל החלטה של החברה בנדון וכי לא יערער אחר שיעור הפיצוי שתקבע החברה.
	4. אם השינוי ו/או התוספת ו/או ההחלפה שביצע העובד גרמו להשבחת הרכב (זאת לפי שיקול דעתה המוחלט של החברה), לא יהיה העובד זכאי לתשלום כלשהו מאת החברה והגורם המשביח יהיה בבעלותה המלאה של החברה.

ו. תאונות ותקלות ברכב

* 1. העובד מתחייב להודיע לחברה מיד לאחר שגילה תקלה ו/או נזק ו/או ליקוי ברכב.
	2. התיקונים השוטפים ברכב יבוצעו אך ורק על ידי המוסכים המורשים על ידי חברת הליסינג.
	3. העובד יהיה אחראי לכל מעשה או מחדל שבוצע על ידי מורשים או אחרים אשר השתמשו ברכב וגרמו לו לנזק (אשר לא כוסה על ידי פוליסות הביטוח החלות על הרכב) כאילו נעשה על ידו וישא באחריות לתוצאותיו.
	4. אם העובד ישתמש, ינהג או יפעיל את כלי הרכב, בניגוד להיתרים ולאיסורים החלים בפוליסת הביטוח של הרכב, העובד ישא בתשלום כל נזק, אובדן ו/או הפסד ישיר שייגרם, בהתאם לקבוע בפוליסת הביטוח ובהיקף המתואר בפוליסה כאמור.
	5. העובד מתחייב, כי בכל מקרה של נזק ו/או תאונה, ולו גם תאונה קלה לרכב ואף במקרה שלא נגרם נזק לרכב, יפעל כדלקמן:
	6. יודיע לאחראי הרכבים בחברה (או לכל גורם מוסמך אחר שימונה על ידי החברה) בהקדם האפשרי לאחר היוודע לו דבר הנזק ו/או התאונה;
	7. ימלא דו״ח בכתב וישלח לאחראי הרכבים בחברה ולחברת הליסינג פרטים מלאים אודות הנזק ו/או התאונה בצרוף תרשים; בהקשר זה, על העובד לפעול כמיטב יכולתו על מנת לקבל את שמותיהם וכתובותיהם של הצדדים המעורבים בתאונה ושל עדים לתאונה וכן על מנת לקבל את מספר הרישוי של כלי הרכב המעורב(ים) בתאונה, פרטי רישיון הרכב ופרטי הביטוח של כלי הרכב האמור;
	8. נפגע בתאונה אדם - יודיע העובד מיד למשטרה, וזאת בנוסף להודעה מתאימה לחברה;
	9. העובד לא ישאיר את כלי הרכב ללא שמירה ו/או ללא אמצעי זהירות מתאימים, בכפוף לנסיבות.
	10. אין להודות בכל אחריות ו/או אשמה ולא לקבל כל הצעה, להתחייב בכל התחייבות או להבטיח הבטחה כלשהי בכל הנוגע לרכב, לחברה ו/או לחברת הליסינג.
	11. יש להודיע לחברה ולחברת הליסינג לגבי כל זימון לדין המתקבל בעקבות התאונה.
	12. העובד יישא בכל נזק, אבדן או הפסד אשר ייגרם לרכב, אשר אינו מכוסה על ידי פוליסת הביטוח החלה על הרכב, מכל סיבה שהיא. בנוסף, בכל מקרה בו ייגרם נזק לרכב (ובלי תלות בזהות הגורם לנזק; ולרבות פריצה לרכב), החברה תישא בתשלום בגין ״ההשתתפות העצמית״, בהתאם להסכם שלה עם חברת הליסינג מעת לעת. על אף האמור לעיל, החל מהנזק/תאונה השלישית לרכב (במהלך שלוש שנות הליסינג) בו יידרש תשלום ״השתתפות עצמית״, יישא העובד בתשלום זה. היה וחברת הליסינג או החברה ישופו על ידי הנהג הפוגע בשיעור ההשתתפות העצמית, תחזיר החברה סכום זה לעובד, והכל בהתאם לנהלי החברה.

על אף האמור לעיל, אם העובד ישתמש, ינהג ו/או יפעיל את הרכב, בניגוד להוראות הסכם זה ו/או נוהלי החברה ו/או הוראות פוליסת הביטוח, יישא העובד בתשלום כל נזק, אובדן או הפסד, במישרין או בעקיפין, שיגרם תוך תקופת ההסדר או לאחריה, כתוצאה ובקשר עם אירוע בתוך תקופת ההסדר, לרכב ו/או לרכוש צד ג׳ כל שהוא.

ז. סיום ההסכם והשבת הרכב

* 1. העובד יחזיק ברכב למשך שלוש שנים החל ממועד העמדת הרכב לרשות העובד או עד למועד סיום עבודתו בחברה, מכל סיבה שהיא, לפי המוקדם מבין המועדים **(״תקופת ההחזקה״)** ובכפוף לאמור להלן:
	2. העובד רשאי להחזיר את הרכב לחברה לפני תום שלוש שנים ממועד העמדת הרכב, בהודעה מוקדמת בכתב של לפחות שלושים (30) יום לפני מועד ההחזרה. במקרה כאמור, העובד ישלם פיצוי לחברה בשיעור כדלהלן:
		1. השבת הרכב במהלך 12 החודשים לאחר מועד העמדת הרכב - שעור הקנס יהיה בגובה שלוש (3) פעמים ההעלות החודשית אותה משלמת החברה לחברת הליסינג (כולל הסכום העודף באם רלוונטי) בגין העמדת הרכב, כפי שיהא במועד השבת הרכב בתוספת מע״מ (״העלות החודשית״);
		2. השבת הרכב בתקופה שלאחר השלמת 12 חודשים ממועד העמדת הרכב ועד השלמת 24 חודשים ממועד העמדת הרכב - שיעור הקנס יהיה בגובה פעמיים (2) העלות החודשית (כולל הסכום העודף באם רלוונטי)
		3. השבת הרכב בתקופה שלאחר השלמת 24 חודשים ממועד העמדת הרכב ועד השלמת 36 חודשים ממועד העמדת הרכב - שיעור הקנס יהיה בגובה העלות החודשית (כולל הסכום העודף באם רלוונטי).
	3. מובהר בזאת, כי הפיצוי המפורט בסעיף 32.1 לעיל ישולם על ידי העובד בכל מקרה של סיום יחסי העבודה בינו לבין החברה, מכל סיבה שהיא, למעט במקרה בו יחסי העבודה יסתיימו ביוזמת החברה לפני תום שלוש שנים ממועד העמדת הרכב, שלא בנסיבות המזכות מעביד על פי הדין לפטר עובד ללא פיצויי פיטורים, מלאים או חלקיים. במידה ושיעור הקנס שונה מההסדר שבסעיף 32.1, ישלם העובד פיצוי נוסף בהתאם לתשלום החברה לחברת הליסינג.
	4. מובהר בזאת, כי שיעור הקנס כולל את העלות החודשית שהחברה משלמת לחברת הליסינג, הכולל את ההסכום העודף שהעובד משלם עבור רכב שעלותו גבוהה מ- \_\_\_\_\_\_ ש"ח.
	5. יודגש כי, כל החזרת הרכב תהיה כפופה לבדיקה מטעם אחראי הרכבים בחברה ונציג חברת הליסינג, כאשר העובד מתחייב להחזיר את הרכב במצב טוב ותקין כפי שקיבל אותו, ובהתחשב בבלאי עקב שימוש סביר בלבד בכלי הרכב. באם החברה תחויב בגין נזקים בהשתתפויות עצמיות, העובד יישא בהשתתפויות אלה, במהלך 3 השנים (למעט שתי ההשתתפויות הראשונות).
	6. היה ולא יחזיר העובד את הרכב לחברה מיד עם סיום תקופת ההסדר כאמור, ישלם העובד לחברה פיצוי מוערך ומוסכם מראש בסך דמי שכירות לפי מחירון חברת הליסינג להשכרה יומית לרכב שבנדון, בגין כל יום של פיגור בהחזרת כלי הרכב לחברה וזאת ללא צורך בהוכחות נזקי החברה ומבלי לפגוע בזכותה של החברה לכל פיצוי אחר על פי חוזה זה ו/או על פי כל דין.
	7. מבלי לגרוע מהאמור בסעיף 7 לעיל ובהתאם לסעיף 32, ככל שהעובד יידרש לתשלום/פיצוי בגין השימוש ברכב או החזרת הרכב, כמפורט בהסכם זה, הסכום ינוכה מגמר החשבון שנערך עימו.
	8. העובד מוותר, באופן מוחלט ובלתי חוזר, על כל זכות עיכבון ברכב ו/או זכות דומה, ככל שקיימת ו/או תהיה קיימת לו בעתיד.
	9. במידה שהסכם הליסינג בין החברה לבין חברת הליסינג יבוטל, מכל סיבה שהיא, הן מצד המעסיק והן מצד העובד, וכתוצאה מכך הרכב יושב לחברה, החברה לא תחוב בפיצוי כלפי העובד בכל סכום שהוא בגין השבת הרכב כאמור, למעט הפיצוי הנהוג בחברה, שהינו \_\_\_\_\_\_\_\_ שח, שיתווסף לשכר הברוטו של העובד כהחזר הוצאות רכב ובגינו לא ישולמו הפרשות סוציאליות.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**שם מקבל הרכב תאריך חתימת מקבל הרכב**